Risposta de Tzizzu Rosa a Peppe Loche po su cordogliu po sa morte de Battista Pes 

Loche a s'invitu tou app'adempidu 
fattende a Gianbattista su cordogliu 
de piantu pienu appo su fogliu 
ca non tenia frenu, ne aguantu 
su fogliu appo pienu de piantu 
ca non tenia aguantu ne frenu 
de piantu su fogliu appo pienu 
ca frenu ne aguantu non tenia 
ca riflettinde a su sucessu fia 
tristu de coro turbadu e sentidu 
  
Una pianta de laru fozzìdu 
ponzesi a su poeta caru a manta 
de fozzìdu laru una pianta 
ponzesi a manta ‘e su poeta caru 
una pianta de fozzidu laru 
ponzesi a manta ‘e su caru poeta 
salmos li rezitesi a sa segreta 
po ghi siad in chelu collocadu 
  
Loche a s'invitu tou app'adempidu 
fattende a Gianbattista su cordogliu 
de piantu pienu appo su fogliu 
ca non tenia frenu ne aguantu 
su fogliu appo pienu de piantu 
ca non tenia aguantu ne frenu 
de piantu su fogliu appo pienu 
ca frenu ne aguantu non tenia 
ca rifflettinde a su successu fia 
tristu de coro sentidu e turbadu 
  
Sa cunsorte e sos fizzos hat lassadu 
in fastizzos tristura e luttu forte 
lassadu hat sos fizzos e cunsorte 
in luttu forte tristura e fastizzos 
lassadu sa cunsorte had e sos fizzos 
in fastizzos tristura e forte luttu 
ca su grave paralis hat distruttu 
su baluardu de s'amore insoro 
         
Loche a s'invitu tou app'adempidu 
fattende a Gianbattista su cordogliu 
de piantu pienu appo su fogliu 
ca non tenia aguantu ne frenu 
su fogliu de piantu appo pienu 
ca non tenia frenu ne aguantu 
su fogliu appo pienu de piantu 
ca frenu ne aguantu no tenia 
ca riflettinde a su successu fia 
turbadu de sentidu tristu in coro 
  
Po custu s'elicona a rosas d'oro 
l'offrid una corona a bonu gustu 
s'elicona a rosas d'oro po custu 
l'offrid a bonu gustu una corona 
po custu a rosas d’oro s'elicona 
l'ofrid una corona a coro bonu 
da sa mama natura aiat su donu 
de poeta che naturalista 
            
Loche a s'invitu tou app'adempidu 
fattende a Gianbattista su cordogliu 
de piantu pienu appo su fogliu 
ca non tenia frenu ne aguantu 
su fogliu appo pienu de piantu 
ca non tenia aguantu ne frenu 
de piantu su fogliu appo pienu 
c'aguantu ne frenu non tenia 
ca rifflettinde a su successu fia 
turbadu de sentidu e coro tristu 
             
Ma sa verale parca in d’un avistu 
li hat sa barca fattu andare male 
in d’un avistu sa parca verale 
andare male li hat fattu sa barca 
in d’un avistu sa verale parca 
andare male sa barca l'hat fattu 
had obbedidu a su cumandu esattu 
e che l’hat leadu dae vista 
  
Loche a s'invitu tou app'adempidu 
su cordogliu fattende a Gianbattista 
po sa canchista d'eterna memoria 
in paghe santa riposede e in gloria 
  
finis caru poeta 
in s'eternu riposu 
ogni felicidade immensa gosa 
custa ghirlanda azzeta 
chi cun coro amorosu 
t'offerit su compare tou Rosa 
est miseru su donu 
ma comente ti lu offrit, malu o bonu 
  
il tuo caro collega 
                              Francesco Rosa